আগামী রবিবার, ৫ জুন, প্রকাশিত হতে চলেছে এবারের জয়েন্ট এন্ট্রান্স পরীক্ষার ফল। ওই দিনই প্রকাশিত হবে ইঞ্জিনিয়ারিং ও ফার্মেসি পরীক্ষার রেজাল্ট। আজ এক বিজ্ঞপ্তিতে জয়েন্ট এন্ট্রান্স বোর্ডের পক্ষ থেকে এই খবর জানানো হয়েছে।  
 ওয়েব ডেক্স : আগামী রবিবার, ৫ জুন, প্রকাশিত হতে চলেছে এবারের জয়েন্ট এন্ট্রান্স পরীক্ষার ফল। ওই দিনই প্রকাশিত হবে ইঞ্জিনিয়ারিং ও ফার্মেসি পরীক্ষার রেজাল্ট। আজ এক বিজ্ঞপ্তিতে জয়েন্ট এন্ট্রান্স বোর্ডের পক্ষ থেকে এই খবর জানানো হয়েছে।   রবিবার সকাল সাড়ে এগারোটায় বৈঠকে বসবে জয়েন্ট এন্ট্রান্স বোর্ড। বেলা দেড়টা নাগাদ হবে সাংবাদিক বৈঠক। সেখানেই আনুষ্ঠানিকভাবে প্রকাশ করা হবে জয়েন্টের ফল। বেলা চারটে থেকে ওয়েবসাইটে ফল জানতে পারবেন পরীক্ষার্থীরা। এবছর জয়েন্ট এন্ট্রান্স পরীক্ষা হয়েছিল ১৭ মে। তবে সুপ্রিম কোর্টের নির্দেশের জেরে প্রথমে নেওয়া যায়নি মেডিক্যাল জয়েন্ট। পরে এবিষয়ে অর্ডিন্যান্স জারি করে কেন্দ্র। তাতে এবছরের জন্য মেডিক্যালের প্রবেশিকা পরীক্ষা নিতে অনুমতি দেওয়া হয় জয়েন্ট এন্ট্রান্স বোর্ডকে। সেই পরীক্ষা হবে ২০ জুলাই।